次韻叔父俗罷
作者：蘇過
朝代：宋

paragraphs: 黄門昔萬機，下士勤握沐。
今已與世疏，雅志追沂浴。
丹田有宿火，如比陽來復。
轆轤自轉水，離坎俱實腹。
謫居使事乏，惟喜薪水足。
時濯西風塵，一寓歸鴻目。
勿驚髀肉少，衣褐真懷玉。
明鏡雖無垢，新苗良待沃。
雨餘餐巖岫，露重膏松竹。
更觀雲入山，心與境同熟。
珍重耆城言，妙解何須讀。
潔香非外求，清凈常返矚。
物初信可游，儻來非所卜。
益師莊叟言，養生貴緣督。